ยะใส ห่วงความปลอดภัย ประยุทธ์ ติงระบบ รปภ. หละหลวมหรือวางยา หลังนศ.ชู 3 นิ้วใส่
สุริยะใส กตะศิลา โพสต์เฟซบุ๊กถามระบบรักษาความปลอดภัยนายกฯ หละหลวมหรือวางยา หลังปล่อยให้นักศึกษากลุ่มดาวดินชู 3 นิ้ว พร้อมเสื้อสกรีนข้อความ ไม่ เอา รัฐ ประ หาร ต่อหน้าได้19 พ.ย.2557 หลังนักศึกษากลุ่มเผยแพร่กฎหมายสิทธิมนุษยชนเพื่อสังคม (ดาวดิน) จ.ขอนแก่น จำนวน 5 คน ชู 3 นิ้ว พร้อมเสื้อสกรีนข้อความ ไม่ เอา รัฐ ประ หาร ต่อหน้า พล.อ.ประยุทธ์ จันทร์โอชา นายกฯ และหัวหน้า คสช. ขณะมอบนโยบายให้กับเจ้าหน้าที่กรมป้องกันและบรรเทาสาธารณภัย ในกลุ่มจังหวัดภาคอีสาน บริเวณศาลากลาง จ.ขอนแก่น ก่อนถูกรวบไปสถานีตำรวจ และนำตัวไปสอบสวนในค่ายศรีพัชรินทร ต่อด้วยนำตัวนักศึกษาทั้งห้าคนมาที่สถานีสารวัตรทหารเพื่อรออีกทีมมาสอบสวนในเวลาต่อมา ตามลำดับ ()ล่าสุด เมื่อเวลา 15.00 น. ผู้ประสานงานกลุ่มกรีน ได้โพสต์ข้อความบนเฟซบุ๊กแฟนเพจตนเองถึงกรณีดังกล่าว โดยตั้งคำถามถึงระบบรักษาความปลอดภัยของ พล.อ.ประยุทธ์ ว่า หละหลวมหรือวางยา นายกฯ?โดยสุระยะใส ระบุว่า จากกรณีนศ. ม.ขอนแก่นจำวน 5 คน ต้านนายกฯระหว่างแสดงปาฐกถางานสู้ภัยแล้งจนถูก จนท.คุมตัวไปค่ายทหารฯ นั้นผมแปลกใจไม่น้อยที่เห็นภาพนี้ คือถ้าเป็นภาพคนมาชูสัญลักษณ์ประท้วงการรัฐประหารนอกสถานที่จัดงานก็คงเป็นเรื่องปกติครับ แต่นี่ นศ.ทั้ง 5 คนหลุดเข้าไปในงานแทบจะประชิดหน้าโพเดี่ยมที่นายกฯ กำลังยืนพูดอยู่ด้วยซำ้นี่ถ้าเป็นกลุ่มหัวรุนแรงเหมือนในบางประเทศ อาจเกิดเหตุไม่คาดฝันขึ้นได้นะครับผมเลยอดสงสัยไม่ได้ว่างานนี้ จนท.ในพื้นที่หละหลวมหรือมีส่วนรู้เห็น วางยาท่านผู้นำหรือไม่ ระบบรักษาความปลอดภัยของนายกฯ ที่มาจากการยึดอำนาจ เป็นทหารที่มีอำนาจสูงสุด แต่เกิดเหตุแบบนี้ขึ้นได้อย่างไร?ถ้าคิดว่านี่เป็นการเสียหน้า เสียเหลี่ยมนั้น อย่าไปเล่นงานกับเด็กเลยครับ ห้ามคนคิดต่าง ห้ามยาก แต่ต้องกลับมาดูการทำงานของเจ้าหน้าที่ว่ามีพวก เกียร์ว่าง มั้ย โดยเฉพาะกลไกผู้ว่าฯ ตำรวจ ก็รู้ๆ กันอยู่ พวกนี้บางคน บางนาย เติบโตมาจากใคร ได้ดิบได้ดีมาอย่างไรเรื่องนี้เกี่ยวข้องกับการสนองนโยบายของรัฐบาลด้วย แม้นโยบายรัฐบาลจะสวยหรูปานใด แต่ถ้าฝ่ายปฏิบัติเกียร์ว่าง ไม่ร่วมมือไม่สนองนโยบายก็เท่านั้นครับ
สุริยะใส กตะศิลา โพสต์เฟซบุ๊กถามระบบรักษาความปลอดภัยนายกฯ หละหลวมหรือวางยา หลังปล่อยให้นักศึกษากลุ่มดาวดินชู 3 นิ้ว พร้อมเสื้อสกรีนข้อความ ไม่ เอา รัฐ ประ หาร ต่อหน้าได้ 19 พ.ย.2557
ชู 3 นิ้ว,ดาวดิน,ประยุทธ์ จันทรโอชา,ระบบรักษาความปลอดภัย,สุริยะใส กตะศิลา